Държавен вестник, бр. 11, 2026 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  11
празнични дни. 
Изисква се физическа издръжливост, сръчност, концентрация, дисциплина и отговорност. 
Придобиването на тази степен на професионална квалификация е основата за 
професионално развитие в областта на кулинарията и предпоставка за продължаване на 
обучението към по-високи степени на професионална квалификация. 
2.2.  Втора  степен на професионална квалификация по професията 
Лицето, придобило втора степен на професионална квалификация по професията 
„Готварство“, изпълнява основни и комплексни задачи, свързани с производството на храни в 
кухня. Работи под ръководството на по-опитни специалисти, като активно участва в процеса по 
приготвяне на храни. В дейността си прилага добри производствени и хигиенни практики, 
съблюдава вътрешните правила и процедури, както и законодателните изисквания за безопасност 
и хигиена на храните.  
Работната среда включва самостоятелни заведения за хранене и развлечения (ЗХР), 
прилежащи заведения за хранене и развлечения към места за настаняване, социални и здравни 
институции, кетъринг компании. Работната среда е интензивна и динамична, организирана най-
често по сменен график, който включва работа през почивни и празнични дни.  
Изисква се висока физическа издръжливост, добра координация и сръчност, както и 
способност за концентрация при изпълнение на повтарящи се задачи. Необходими са още 
внимание към детайла, дисциплина и отговорност, комуникационни и етични умения.  
Работи се в условия на високи и променливи температури, повишена влажност, топлинни 
уреди, режещи инструменти и тежки съдове, в среда с високо темпо и стриктни хигиенни 
изисквания. Прилага различни методи за термична обработка. Използва професионално 
кухненско оборудване и електроуреди. Познава последователността на операциите, температурни 
режими, методи за съхранение. Участва в подготовката на продукти, организацията на работен 
процес и контрол върху качеството.  
Работи в съответствие с устойчиви и екологично съобразени практики в кулинарната 
обработка. Прилага основни техники при обработка на храни, включително минимизиране на 
хранителни отпадъци. Работи в екип под наблюдение на главен готвач или отговорно лице. 
2.3.  Трета степен на професионална квалификация по професията 
Придобилият трета степен на професионална квалификация по професията „Готварство“ е 
напълно подготвен да изпълнява самостоятелни, координирани и управленски дейности в 
рамките на кулинарното производство. Той организира, управлява и контролира производствения 
процес в професионалната кухня, като планира и ръководи всички етапи – от избора на рецепти 
и подбора на продукти до приготвянето, оформянето и издаването на готовите ястия. Готвачът с 
трета степен на професионална квалификация извършва заявки, приема и съхранява хранителни 
и нехранителни стоки, работи по утвърдени и фирмени менюта, спазва норми, калкулации и 
стандарти за качество и безопасност, прилага основни и иновативни технологии за кулинарна 
обработка, използва професионално оборудване и измервателна техника, контролира хигиената, 
безопасността на труда и опазването на околната среда. Готвачът прилага принципите на 
устойчивост – ефективно използване на ресурси, минимизиране на хранителните отпадъци, 
енергийна ефективност. Готвачът ръководи малки екипи, наставлява и обучава нови служители и 
подпомага главния готвач в контролни функции. Участва във вътрешнофирменото 
взаимодействие, включително доставки, счетоводство. Спазва въведените системи за контрол на 
качеството и безопасността на храните (НАССР), прилага високи етични стандарти и 
демонстрира ефективна, професионална комуникация с клиенти, колеги и ръководство.  
Работната среда изисква висока степен на организираност, отговорност, сръчност, 
внимание към детайлите, способност за вземане на решения и умения за работа в динамичен 
екипен контекст. Прилага етични норми и демонстрира отговорно поведение при работа с храни,